सामग्री: हे तेच स्टेडिअम होय ज्याचे पिच 1999मध्ये बाळासाहेब ठाकरेंच्या आदेशावरून खोदण्यात आले होते.

"बाळासाहेब ठाकरेंचं म्हणणं होतं की जो पाकिस्तान काश्मीरमध्ये दहशतवाद पसरवतोय, भारतातल्या निष्पाप लोकांचा बळी घेतोय, त्या पाकिस्तानशी कसलाही संबंध असता कामा नये. त्यामुळे पाकिस्तानबरोबर क्रिकेट मॅचही व्हायला नको. पण त्यावेळच्या सरकारनं ठरवलं की क्रिकेट मॅच होईल. पण आम्ही ठरवलं होतं की क्रिकेट मॅच होऊ द्यायची नाही, काहीही झालं तरी," दिल्लीत शिवसेनेचा आक्रमक चेहरा राहिलेले आणि सध्या भाजपवासी झालेले जय भगवान गोयल यांनी त्या वेळची आठवण सांगितली.

"मी तेव्हा शिवसेनेचा उत्तर भारताचा अध्यक्ष होतो. मग दिल्लीत ज्या फिरोजशाह कोटला स्टेडियमवर मॅच होणार होती, त्या स्टेडियमचे पीच खोदले," ते सांगतात.

गोयल पुढे सांगतात, "मग पुढे पंधरा दिवस दिल्ली पोलीस माझा शोध घेत होते, पण बाळासाहेबांचा मला आदेश होता की अटक व्हायचं नाही. आमच्या बाकी लोकांना अटक झाली, पण मला अटक झाली नाही."   

डिसेंबर 1998 मध्ये पाकिस्तानी क्रिकेट संघ भारताच्या दौऱ्यावर आला होता. पण पाकिस्तानबरोबर क्रिकेट खेळायचं नाही, अशी भूमिका शिवसेनेनं घेतल्यानं मुंबईत होणारा सामना दिल्लीला हलवावा लागला.

खोदलेले पिच दुरुस्त करताना मैदान कर्मचारी

पण दिल्लीतही सामना होण्यास शिवसेनेनं विरोध केला. दिल्लीतील शिवसैनिकांनी रात्रीतून जाऊन पिच खोदले. अर्थात हे पिच खोदले गेले असले तरी ते दुरुस्त करून कडक सुरक्षा व्यवस्थेत भारत-पाकिस्तान कसोटी सामना खेळला गेला होता.

'त्यांनी स्टंट केला होता'

पिच खोदण्याची शिवसेनेची सुरुवात 1991 मध्ये झाली. शिशिर शिंदे यांनी पाकिस्तानशी सामना होऊ नये म्हणून मुंबईतल्या वानखेडे स्टेडियमचे पिच खोदले होते. दिल्लीतल्या 1999च्या प्रकाराबद्दल शिशिर शिंदे म्हणतात, "त्यांनी स्टंट केला होता. फोटोग्राफर नेऊन, कॅमेरे नेऊन अशी आंदोलन होत नसतात. आम्ही ज्यावेळी वानखेडेचं पीच खोदलं त्यावेळी ते अत्यंत गुप्तपणे तर केलंच, पण पिच खोदून त्यावर ऑईलही टाकले. त्यामुळे सामना होऊ शकला नाही, म्हणजे आम्हाला जे करायचं होतं ते आम्ही करू शकलो."   

शिवसेनेचे ज्येष्ठ नेते आणि माजी खासदार चंद्रकांत खैरे सांगतात की, "पाकिस्तानबरोबर खेळायचंच नाही, अशी शिवसेनाप्रमुख बाळासाहेब ठाकरेंची भूमिका होते. पण तरीही काहींनी भूमिका घेतली की सामना होऊद्यात. मग आपल्या दिल्लीतल्या शिवसैनिकांनी पिच...\nमागील सामग्री खालीलप्रमाणे सारांशित केली जाऊ शकते:
दिल्लीतल्या फिरोजशाह कोटला स्टेडियमला आता अरुण जेटली यांचं नाव दिलं जाणार आहे. अनेक आंतरराष्ट्रीय वनडे आणि टेस्ट सामने पाहिलेलं हे स्टेडिअम ज्या मैदानावर आहे, त्याचं नाव मात्र फिरोजशाह कोटला मैदानच राहील, असं दिल्ली आणि जिल्हा क्रिकेट मंडळ (DDCA)ने स्पष्ट केलं आहे.